Едмунд Еган

**Едмунд Еган**, ; , Чактурня, Мадярске кральовство&nbsp;— , недалеко Унгвара&nbsp;— мадярскый урядник, фахман в организации земледѣлства.

## Биография
### Походжѣня и штудии
Походив з рода ирскых емигрантох. Его отець Еде (Едвард)  (1816-1880), быв фахман в скотарствѣ и купив маеток Бернштайн в Бургеландѣ,  Borostyánkő, де передав свому сыну первы основны познаня в своем фаху. По штудиях на высшых школах и практицѣ в розличных нѣмецкых, чешскых и мадярскых газдовствах Еде (Едвард)  од року 1883 став ся ведучым новоствореной Штатной иншпекции з выробы молочной продукции на министерствѣ земледѣлства.

### Урядницка чинность
Выступовав з публикациями и рефератами, пропагуючи прогресивны и ефективны способы газдованя, а уже за первы три рокы резултатом его чинности были около 400 газдовств з понад 6000 коровами, котры при вкладеном милионѣ давали рочный зыск пол-милиона форинты. Зачала процвѣтати продукция сыру. Найцѣннѣйше было, же в полонинскых газдовствах, переважно в жупѣ Мараморош, штатистично потвердив, же полонинскы травы, климатичны и географичны условия ничим ся не уступають швайчарскым.

### Родина
В септембрѣ 1878 побрав ся з Ержебет Кригер, котра мала маеток Шлоссево в западной Пруссии. В маю року 1890 лишив державну службу, и одышов, жебы упорядковав газдовство в маетку своей жены. В знак вызнаня его заслуг Их Высочество Франц Йозеф даровали му немешскый ранг з призвиском Бороштянковскый,  *Borostyánkeői*.

### Комисарь Верховинской акции

Ещи раз быв быв покликаный до державной службы в року 1897, коли влада потребовала компетентного организатора аграрной выробы, жебы рѣшити проблемы худобности и упадка газдовства в Угорской Руси. Проблему означив епископ Юлий Фирцак, котрый подав владѣ *Меморандум.о спомоганю материалного и духовного процвѣтаня русинского обывательства в подножу сѣверовыходных Карпат*. Еган, котрому было уложено рационализовати газдовство жупы Берег, перештудировав ситуацию и вызначив, же русинскы газды суть выжераны лихварями, котрых евфемично называть «шефтарями», «чужинцями», и наплановав систему державной помочи, закладаня кредитных и засобовых кооперативох, вылѣпшѣня скотарства, новых заробковых можностей, котра уже в куртом часѣ указала свою ефективность. Тота програма была вшак критикована як антисемитска, ей активисты были нападаны, а сам Еган быв забитый на дорозѣ з Унгвара до Середнього. На его погребѣ зобрали ся около  жалобных. На другый день по забивствѣ в пресѣ зачали ширити верзию, же тото было самогубство. Поет Ендре Ади 21. септембра в новинцѣ *Nagyváradi Napló* писав односно самогубства, же такый конець «шокуючый и тяжко го мож было чекати од Егана, котрый быв сама енергия и дѣя», успѣшного чоловѣка и отця трьох дѣтей. Забивця не быв найденый, а *Верховинска акция* потихы умерла в бюрократичных коридорах. Критика Егана продовжать ся доднесь, кедь не его економичной програмы, та придруженой културной програмы, цѣль котрой, подля критикох, была завойовати довѣру Русинох и цѣлком их змадяризовати.

## Жерела и одказы
*  
* Egán Ede (borostyánkeői) // **Révai nagy lexikona**.  Révai Testvérek Irodalmi Intézet Részvénytársaság, Budapest. 1912.  
*  
*  
* **Магочій, Павло Роберт**: Формування національної самосвідомості: Підкарпатська Русь /1848–1948/. Поличка "Карпатського Краю" №3-6 (18). Ужгород. 1994. ISSN 0869–0782. 
* **Іван Поп**: Еган Едмунд (Egán Ede) //   

## Референции

Катеґорія:Персоналии 19. стороча